**Tanulmányok alatti vizsgák követelményei**

**2. osztály**

|  |
| --- |
| **IRODALOM**   * Kifejezően, érthetően, az élethelyzethez igazodva kommunikál. * Megérti a nyelvi és a nem nyelvi üzeneteket, és azokra a kommunikációs helyzetnek megfelelően reagál. * Megérti és használja a tér- és időbeli relációs szókincset. * Szavakat hangokra, szótagokra bont. * Hangokból, szótagokból szavakat épít. * A tanult verseket, mondókákat, rövidebb szövegeket szöveghűen, érthetően tolmácsolja. * Ismeri az abc írott és nyomtatott kis- és nagybetűit. * Tud szavakat, szókapcsolatokat, egyszerű mondatokat pontosan olvasni (szótagoló olvasással is). * Biztosan ismeri az olvasás jelrendszerét. * Önállóan vagy tanítói segítséggel összefoglalja az olvasott történet tartalmát. * Képességeinek megfelelő szöveget hangos vagy néma olvasás útján megért. * Ismer és megért rövidebb nép- és műköltészeti alkotásokat, rövidebb epikai műveket, verseket. * Segítséggel, majd önállóan szöveghűen felidéz néhány könnyen tanulható, rövidebb verset, mondókat, versrészletet, prózai vagy dramatikus szöveget, szövegrészletet. * Megismer néhány klasszikus, életkorának megfelelő verset a magyar irodalomból. * Tájékozódik a vonalrendszerben. * Egyéni sajátosságaihoz mérten olvashatóan ír. * Írottról majd nyomtatottról írottra, betűket, szavakat, szókapcsolatokat, egyszerű mondatokat másol. * Megkülönbözteti egymástól a magánhangzókat és a mássalhangzókat, valamint időtartamukat. |
| **MAGYAR NYELV**   * Érthetően, a kommunikációs helyzetnek megfelelően kommunikáljon. * A szavakat hangokra, szótagokra bontja. * A hangokból, szótagokból szavakat épít, szavakból mondatot alkot. * Írásbeli munkáját segítséggel, vagy önállóan ellenőrzi és javítja. * Hallás és olvasás alapján megfigyelt szavakat, szószerkezeteket, mondatokat önállóan leírja. * Észleli és/vagy megérti a nyelv alkotóelemeit, hangot, betűt, szótagot, szót, mondatot, szöveget, és azokra válaszokat fogalmaz meg. * A szövegalkotás során törekszik meglévő szókincsének aktivizálására. * Ismeri az abc írott és nyomtatott kis- és nagybetűit. * Tudja a kis- és nagybetűket felismerhetően, szabályosan, illetve a szabályoshoz megközelítően alakítani, kapcsolni. * Írottról majd nyomtatottról írottra, betűket, szavakat, szókapcsolatokat, egyszerű mondatokat másol. * A hangjelölés megismert szabályait jellemzően helyesen alkalmazza a tanult szavakban. * Törekszik a tanult helyesírási ismeretek alkalmazására. * Megkülönbözteti egymástól a magánhangzókat és a mássalhangzókat, valamint időtartamukat. * Megadott szempontok alapján szóban mondatokat és 3-4 mondatos szöveget alkot. * Különbséget tesz az egyjegyű, a kétjegyű és a háromjegyű betűk között. * A kiejtéstől eltérő ismert szavakat megfigyelés, szóelemzés alkalmazásával megfelelően leírja. * A mondatot nagybetűvel kezdi, alkalmazza a mondat hanglejtésének, a beszélő szándékának megfelelő mondatvégi írásjeleket a kijelentő és kérdő mondatoknál. |
| **MATEMATIKA**   * tudja halmazok számosságát megállapítani és összehasonlítani - * tudjon halmazokat képezni adott tulajdonság alapján; - * nevezze meg kiválogatott elemek közös tulajdonságát; - * tudja állítások igazságát eldönteni, igaz állításokat fogalmazni; * legyen képes összefüggések megfigyelésére, leolvasására, megfogalmazására * legyen képes tárgyakat, számokat sorba rendezni adott szempont szerint; * készítsen nyitott mondatot ábráról, szövegről, tegye igazzá behelyettesítéssel, próbálgatással * ismerje a szöveges feladat megoldásának menetét; * ismerjen fel és képezzen számsorozatokat adott szabály alapján; * összetartozó elempárok keresése. * tudjon tárgyakat meg- és leszámolni egyesével, kettesével, ötösével, tízesével; * ismerje a számok nevét és jelét 100-as számkörben; * tudjon számokat összehasonlítani nagyság szerint, sorba rendezni 100-as               számkörben;   * találja meg a számok helyét a számegyenesen * tudja értelmezni az összeadást, kivonást, szorzást, osztást 100-as számkörben; * ismerje a maradékos osztást; * tudjon megoldani egyszerű szöveges feladatokat; * ismerje fel a téglalapot, négyzetet; * ismerje fel a testek tulajdonságait (élek, lapok, csúcsok) * tudjon alakzatokat csoportosítani, válogatni megadott szempont szerint * ismerje a tanult szabványegységeket * ismerje, használja helyesen a mérőeszközöket |
| **ANGOL NYELV**   * A tanuló aktívan részt vesz a célnyelvi tevékenységekben. Megérti az egyszerű tanári * utasításokat, ismerős kérdéseket, melyekre válaszol és reagál is. * ( How are you? How many…? What colour…? Sit down. Stand up. Open. Close. Listen. Read. Write. ) * Ismert szavakat, rövid mondatokat elolvas és megért jól ismert témában. * Tanult szavakat, ismerős mondatokat lemásol, törekszik a helyes betűzésre. Minta alapján egyszerű, rövid mondatokat alkot. (I like …but I don’t like …, The toothbrush is in the bathroom. I have got brown hair.) * Fő témakörök: család, testrészek, színek, állatok, ételek, italok, helyiségek, berendezési tárgyak, térviszonyok kifejezése |
| **VIZUÁLIS KULTÚRA**   * Tudja személyes élményeit megjeleníteni képi formában. * Tudjon mintázni, gyurmával plasztikát létrehozni. Legyen képes egyszerű lenyomat készítésére. * Tudjon szabályos vonal, folt és színritmusra épített sor- és terülődíszt alkotni. * Legyen képes egyszerű báb tervezésére. * Tudjon egyszerűbb tárgyakat rajzolni modellezés után. * Legyen képes egyszerűbb tárgyak ábrázolására közvetlen szemlélet és emlékezet után. |
| **ÉNEK-ZENE**   * Énekes anyag: 10 előre meghatározott dal, ebből, 5 fejből. * Ritmus: egészkotta- és szünetjele. * Zenei írás-olvasás: A tanult ritmusértékek és szolmizációs hangok felismerése és reprodukálása. * Elsajátítja a jól intonált, kifejező éneklés alapjait. * Aktívan részt vesz az iskola vagy a helyi közösség hagyományos ünnepein. * A hallgatott zenét adott szempontok alapján megfigyeli, és ezekről tanári kérdések segítségével szóban beszámol. * Felismeri és megkülönbözteti a gyermekkar és a vegyeskar hangzását. * Képes megérteni az zenék üzenetét. * Szóval, rajzzal, tánccal és/vagy szabad mozgás improvizációval – egyénileg, párban vagy csoportosan – kifejezi a zene által benne keltett érzéseket. * Érzékeli és hangoztatjaaz egyenletes mérőt a tanult dalokban, zenei szemelvényekben * Érzékeli az ütemhangsúlyt. * Tapsolja a dalok, mondókák ritmusát. * Mondókákat alkot, ritmusokat rögtönöz. * Megismeri, énekli és alkalmazza a pentaton hangkészlet hangjait. * A tanult dalok, zenei részletek éneklésekor tudja változtatni hangerejét a zenei kifejezésnek megfelelően. |
| **TESTNEVELÉS**  - 2-4 ütemű szabad-, társas és kézi szergyakorlatok pontos végrehajtása  - Menet- és futásgyakorlatok  − Járások egyenes vonalon előre, hátra, oldalra, különböző alakzatokban  − Futások 5-6 m-re elhelyezett 10-20 cm-es akadályok felett  − Folyamatos futások 4-6 percen keresztül  − Helyben szökdelések páros zárt lábbal és különböző terpeszekben tapsra, zenére  − Labda feldobása és elkapása helyben és járás közben  − Alsó dobás két kézzel társhoz  − Labda dobása, gurítása és elkapása helyben és mozgás közben  − Egyszerű talajgyakorlati elemek bemutatása (gurulóátfordulás előre, hátra, tarkóállás,  bátorugrás, mérlegállás, kézállást előkészítő gyakorlatok)  − Statikus támaszgyakorlatok gyakorlása mellső, oldalsó és hátsó támaszban  − Kézzel és lábbal, helyben és haladással történő labdavezetési módok alaptechnikáinak  elsajátítása  − A különböző méretű és tömegű labdákkal labdavezetési, gurítási, dobási, rúgási és  elkapási feladatok  − Magasan (fej fölött) érkező labda két-, majd egykezes átvétele  - Egyszerű akadálypályák feladatainak teljesítése  - Könnyű labda gurítása, terelése floorball-, teniszütő, tornabot vagy egyéb eszköz (pl. kézben lévő labda) segítségével társhoz vagy célfelületre |
| **TECHNIKA ÉS TERVEZÉS**   * Felismeri a tanult anyagokat; * Biztonságosan használja az eszközöket; * Ismeri a gyalogosokra vonatkozó közlekedési szabályokat; * A tanult közlekedési eszközöket felismeri; * A család szerepének, időbeosztásának és egészséges munkamegosztásának megértése; * A háztartási és közlekedési veszélyek tudatosulása, egészséges veszélyérzet; * Alapvető háztartási feladatok, eszközök, gépek és a kapcsolódó veszélyforrások ismerete; * Képlékeny anyagok, papír, fa, fém, textilek magabiztos alakítása; * Önálló építés mintakövetéssel; |
| **BIBLIA**  - memoriterek ismerete: Róma 3,23. Zsid.13:5. és Ézs.61:1.  - életkorának megfelelően tudja saját szavaival elmondani, hogy mi a bűn, mit jelent Istennek engedelmeskedni, őt követni.  - Bibliai történtekkel igazolja, hogy Jézus Krisztus az Isten Fia  - a feldolgozott bibliai történetek ismerete |